## Naredba o izmjenama i dopunama Naredbe o obaveznom atestiranju regulatora tlaka za tekuće plinove propan-butan

### NN 1/2001 (5.1.2001.), Naredba o izmjenama i dopunama Naredbe o obaveznom atestiranju regulatora tlaka za tekuće plinove propan-butan

# DRŽAVNI ZAVOD ZA NORMIZACIJU I MJERITELJSTVO

17

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4. Zakona o normizaciji (»Narodne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU REGULATORA TLAKA ZA TEKUĆE PLINOVE PROPAN-BUTAN

Članak 1.

U Naredbi o obaveznom atestira­nju re­gulatora tlaka za tekuće plinove
propan-butan (»Službeni list«, broj 20/86), točka 2. mije­nja se i glasi:

»2. Postupak potvrđiva­nja re­gulatora tlaka provodi se tako da se potvrđuje
tip proizvoda, uz kontrolu usklađenosti proizvoda s potvrđenim tipom.

Pod tipom re­gulatora tlaka, u smislu ove naredbe, podrazumijeva se re­gulator
tlaka koji ima isto konstrukcijsko rješe­nje, dimenzije, nazivni protok,
izlazni tlak, dimenzije svih sastavnih dijelova, koji je proizveden od istog
materijala i koji je proizveo isti proizvođač.«

Članak 2.

Točka 8. naredbe mije­nja se i glasi:

»8. Izvještaj o ispitiva­nju re­gulatora tlaka, osim podataka o
karakteristikama kvalitete, utvrđenih ispitiva­njima prema točki 5. naredbe,
sadrži:

a) ime proizvođača;

b) ime uvoznika odnosno zastupnika strane tvrtke;

c) zem­lju porijekla i godinu proizvod­nje;

d) količinu uvezene partije;

e) mjesto, datum i broj zapisnika o uzima­nju uzoraka;

f) osnovne tehničke podatke, s oznakom tipa i serijskim brojevima
uzoraka;

g) zak­ljučak s obrazlože­njem izdava­nja ili odbija­nja izdava­nja
potvrde o sukladnosti;

h) ime ovlaštene pravne osobe, mjesto, datum, potpis odgovorne osobe i
otisak pečata.«

Članak 3.

Točka 10. naredbe mije­nja se
i glasi:

»10. Re­gulator tlaka za koji
je izdana potvrda o sukladnosti proizvođač odnosno uvoznik označava potvrdbenim
znakom.

Izgled i upotreba potvrdbenog
znaka utvrđeni su Pravilnikom o izgledu i upotrebi potvrdbenog
(certifikacijskog) znaka (»Na­rod­ne novine«, broj: 88/98, 165/98 i 8/99), s
tim što se utvrđuje i ovo:

a) visina »B« potvrdbenog
znaka iznosi najma­nje 5 mm;

b) označiva­nje potvrdbenim
znakom obav­lja se utiskiva­njem;

c) re­gulatore tlaka iz uvoza
uvoznik može označiti i samo­ljepivom folijom;

d) osim potvrdbenog znaka na
re­gulatore tlaka moraju biti postav­ljene oznake s mjesecom i godinom proizvod­nje.«

Članak 4.

U točki 11. naredbe, iza
stavka b) dodaje se stavak c) koji glasi:

»c) Provjeru osposob­ljenosti
i nadzor nad ovlaštenom pravnom osobom za potvrđiva­nje proizvoda provodi Državni
zavod za normizaciju i mjerite­ljstvo prema kriterijima norme HRN EN
45001:1996., ako u naredbi nije drukčije propisano.«

Članak 5.

Iza točke 12. dodaju se nove
točke 12.a i 12.b koje glase:

»12.a Rješe­nja o ovlašte­nju
pravnih osoba za potvrđiva­nje proizvoda donesena prije stupa­nja na snagu ove
naredbe ostaju na snazi dvanaest mjeseci od dana stupa­nja na snagu ove
naredbe.

Ovlaštene pravne osobe moraju
u roku iz stavka 1. ove točke zadovo­ljiti sve uvjete iz točke 11. naredbe.

12.b U cijelome tekstu
Naredbe o obaveznom atestira­nju re­gulatora tlaka za tekuće plinove
propan-butan, riječ »atestira­nje« zamje­njuje se riječju »potvrđiva­nje«, riječ
»atest« zamje­njuje se riječima »potvrda o sukladnosti«, riječ »standard« zamje­njuje
se riječju »norma«, riječi »jugoslavenski standard« zamje­njuju se riječima
»hrvatska norma«, oznaku »JUS« zamje­njuje oznaka »HRN«, riječi »organizacija
udruženog rada ovlaštena za atestira­nje« zamje­njuju se riječima »ovlaštena
pravna osoba za potvr­điva­nje«, a riječi »Savezni zavod za standardizaciju«
zamje­njuju se riječima »Državni zavod za normizaciju i mjerite­ljstvo«, u
odgovarajućemu rodu i padežu.«

Članak 6.

Ova naredba stupa na snagu
osmoga dana od dana objave u »Narodnim novinama«.

Klasa: 011-02/00-02/35
Urbroj: 558-04/11-00-1
Zagreb, 22. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 1/2001-17